Андрэянаўскія астравы

Андрэя́наўскія астравы (англ.: Andreanof Islands) — група астравоў у цэнтральнай частцы архіпелага Алеуцкія астравы. Уваходзяць у склад ЗША. Агульная плошча — 3 924,7 км². Населены толькі астравы Адак і Атка. Геаграфія Андрэянаўскія астравы выцягнутыя ў напрамку з захаду на ўсход прыкладна на 440 км. У склад групы ўваходзяць 46 вулканічных астравоў і вялікая колькасць дробных скал. Найбольш буйныя астравы: Атка, Адак, Баброф, Танага, Літл-Танага, Канага, Кагаласка, Амля, Умак, Сігуам. Найвышэйшы пункт — 1806 м (на востраве Танага). У групе астравоў 8 дзеючых вулканаў. Гісторыя Астравы адкрытыя ў час экспедыцыі 1760—1764 гг. Андрэяна Талстых, Пятра Васюткіна і Максіма Лазарава. Названыя ў 1761 годзе ў гонар карабля «Андрэян». На востраве Адак знаходзілася ваенная база ЗША, зачыненая ў 1997 годзе. Зноскі Літаратура Географический энциклопедический словарь: Географические названия / Гл. ред А. Ф. Трёшников; Ред. кол.: Э. Б. Алаев, П. М. Алампиев, А. Г. Воронов и др.. — М.: Сов. энциклопедия, 1983. — С. 28. — 538 с. — 100 000 экз. (руск.) Спасылкі Andreanof Islands // Geographic Names Information System (GNIS)(недаступная спасылка) (англ.) Andreanof Islands // Encyclopædia Britannica (англ.) Андреяновские острова // Мегаэнциклопедия Кирилла и Мефодия (руск.)